Restricții noi, poveste veche. Ce decizii a luat Guvernul.
Guvernul a anunțat noi măsuri în starea de alertă pe care o traversăm. Sunt schimbări mari, iar pălăria prevenției devine tot mai grea. Unde sunt mai puțin de 1.5 cazuri la mia de locuitori, se redeschid teatrele, sălile de spectacol și restaurantele. La peste 3, trag iar obloanele.
"Mască obligatorie". Două cuvinte pe care le auzim tot mai des. Iar Guvernul a decis că va fi obligatorie nu doar la interior. În zonele aglomerate – de exemplu pietonalele din marile orașe – trebuie purtată chiar dacă sunt sub 3 cazuri la mia de locuitori. În orașele cu peste trei la mie, masca e obligatorie peste tot, fie că este vorba de interior sau exterior.Guvernul interzice nunțile, botezurile și, de altfel, orice fel de eveniment privat, chiar dacă e în spațiu deschis – indiferent de numărul de invitați.Unde sunt mai puțin de 1.5 cazuri la mia de locuitori, se redeschid teatrele, sălile de spectacol și restaurantele, la jumătate din capacitate. Ce depășește cota de 1.5 trece la o capacitate de 30 la sută, cu program redus până la 23. Iar peste 3, trag iar obloanele.